MT
23.5.2022
Il-Ġurnal Uffiċjali tal-Unjoni Ewropea
C 207/51
4.
Ir-raba’ motiv, ibbażat fuq l-allegazzjoni li l-konvenuta żbaljat fil-liġi, u wettqet żbalji ta’ fatt u ta’ evalwazzjoni, billi naqset milli tfittex kjarifiki meta possibbli u utli, bi ksur tal-prinċipji ta’ amministrazzjoni tajba u ta’ ekwità proċedurali. 5.
Il-ħames motiv, ibbażat fuq l-allegazzjoni li l-proċedura ta’ għoti ta’ kuntratti kienet ivvizzjata b’sensiela ta’ istanzi ta’ ksur ta’ prinċipji fundamentali tad-dritt tal-Unjoni Ewropea. 6.
Is-sitt motiv, ibbażat fuq l-allegazzjoni li l-konvenuta żbaljat fil-liġi meta naqset milli timponi xi miżuri sabiex tissalvagwardja d-drittijiet tal-Istati Membri taħt l-Artikolu 346 TFUE li ma jiżvelawx informazzjoni kuntrarja għall-interessi essenzjali tas-sigurtà tagħhom, u kisret il-prinċipju ta’ ugwaljanza fit-trattament.
(1) (2)
Il-“konsorzju”, kif iddefinit fir-rikors, huwa kompost minn Telefonica de España, ir-rikorrenti, flimkien ma’ żewġ entitajiet oħrajn.
Permezz ta’ “l-offerta” huwa mifhum l-offerta ta’ prezz tal-konsorzju.
Rikors ippreżentat fil-31 ta’ Marzu 2022 – OR u OS vs Il-Kummissjoni (Kawża T-171/22) (2022/C 207/67) Lingwa tal-kawża: il-Franċiż Partijiet Rikorrenti: OR u OS (rappreżentant: N. de Montigny, avukat) Konvenut: Il-Kummissjoni Ewropea
Talbiet Ir-rikorrenti jitolbu li l-Qorti Ġenerali jogħġobha: — tannulla d-deċiżjoni tat-12 ta’ Lulju 2021 li permezz tagħha l-PMO ċaħdet it-talba tar-rikorrenti tat-18 ta’ Marzu 2021 ippreżentata fuq il-bażi tal-Artikolu 90(1) tar-Regolamenti tal-Persunal li tipproponi l-ħlas tad-drittijiet tal-pensjoni akkumulati mill-mejjet missierhom taħt l-Iskema tal-Pensjoni tal-Istituzzjonijiet tal-Unjoni Ewropea (iktar ’il quddiem l-“IPIUE”) u d-drittijiet tal-pensjoni miksuba qabel id-dħul fis-servizz tiegħu; — tannulla, sa fejn jitqies li tipprovdi motivazzjoni addizzjonali, id-deċiżjoni tat-22 ta’ Diċembru 2021 li permezz tagħha l-Awtorità tal-Ħatra ċaħdet l-ilment tar-rikorrenti tal-20 ta’ Settembru 2021; — tikkundanna lill-konvenuta tħallas lura lir-rikorrenti l-ammont ta’ drittijiet li jikkorrispondu għall-kontribuzzjonijiet tal-mejjet lill-IPIUE u l-ammont tad-drittijiet tal-pensjoni nazzjonali tiegħu ttrasferiti lill-IPIUE; — tikkundanna lill-konvenuta għall-interessi dovuti fuq is-somom li għandhom jitħallsu lura bir-rata tal-interessi tal-Bank Ċentrali Ewropew miżjuda b’żewġ punti mid-data tat-trasferiment u l-kontribuzzjonijiet ta’ kull xahar; — tikkundanna lill-konvenuta għall-ispejjeż.
Motivi u argumenti prinċipali Insostenn tar-rikors tagħhom, ir-rikorrenti jinvokaw motiv wieħed ibbażat fuq arrikkiment indebitu tal-Unjoni.
Ir-rikorrenti jsostnu f’dan ir-rigward li missierhom kien kiseb, qabel mewtu, id-dritt li jittrasferixxi l-pagamenti annwali tiegħu miksuba taħt ir-RPIUE kif ukoll dawk akkwistati taħt id-drittijiet nazzjonali tal-pensjoni tiegħu u enfasizzaw li dan id-dritt ma huwiex suġġett għal ebda perijodu ta’ limitazzjoni.
Ir-rikorrenti jżidu li peress li missierhom ma kienx laħaq, qabel il-mewt tiegħu, l-għaxar snin ta’ servizz effettiv li jippermettulu jibbenefika mill-ħlas ta’ pensjoni tal-irtirar taħt ir-RPIUE, is-somom ikkontribwiti jikkostitwixxu arrikkiment indebitu tal-Unjoni.